O tlhoka phemiti ya thekontle ya leruo go rekantle dikumo tsa deri go di tlisa mo Aforika borwa le go di tsamaisa mo gare ga naga.
Diphemiti tsa thekontle di dirisiwa nakwana fela e bile di dirisetswe morwalo o le mongwe fela.
Dira kopo ya phemiti dibeke di le thataro pele o dira thekontle fela e seng dibeke di le robedi.
Tlatsa foromo ya kopo.
Fa e le dithoto tsa phetiso ka fa gare ga Repaboliki ya Aforika borwa, o tshwanetse go tlisa khopi ya phemiti ya thekontle ya leruo go tswa kwa nageng e dithoto di yang kwa go yona ga mmogo le kopo ya phemiti ya phetiso ya leruo ka fa gare ga Aforika borwa.
Ele - tlhoko: Morekantle ke ena a tla duelang melato ya banka ga mmogo le melato ya banka ya naga ya kwantle Lefapha ga le kitla le aba phemiti fa madi a a feletseng a phemiti e leng lekgolo la diranta a ise a duelwe.
O ka nne wa dira dituelo kwa ofising ya Lefapha la Temothuo, e e tlhagelelang ka fa tlase ga setlhogo Lefelo, diaterese le megala ka tlase.
Fa e le gore o direla motho yo mongwe kopo, netefatsa gore o dira dituelo mo leineng la gagwe kgotsa ka leina la khamphane.
Ga go na kopo e e tla lebelelwang kwa ntle ga bosupi jwa tuelo. Bosupi jwa tuelo bo ka feksediwa mo nomorong e:012 329 8292, for attention: Ina Labuschagne.
Supa mo foromong ya kopo gore o batla go itseela phemiti mo diofising kgotsa o batla e romelwe mo go wena ka poso. Tlhomamisa ka go leletsa ofisi ya diphemiti mogala gore phemiti e setse e gorogile pele o ka ya kwa ofising go e tsaya.
Fa re setse re amogetse foromo ya kopo e e tladitsweng, Phemiti ya Thekontle ya Leruo ga mmogo le sekai sa Setefikeiti sa Boitekanelo sa Leruo di tla abiwa mme tsa romelwa kwa go wena ka tlhamalalo.
Setefikeiti se sa Boitekanelo ba Leruo se tshwanetse go tladiwa, ka Seesemane, ke ngaka ya leruo e e filweng dithata tsa go dira jalo ke Botsamaise jwa Leruo jwa naga e e dirang thekisontle, e bo e gatisiwe mo pampiring e e nang le ditlhogokwalo tsa semmuso malatsi a a ka fa tlase ga lesome pele dikumo di tsamaisiwa.
Fa o tlhoka tshedimosetso ya ditlhokego tota tsa kumo e e rileng, o ka nne wa fiwa dikhopi tsa sekai tsa Phemiti ya thekontle ya leruo le Setefikeiti sa pholo ya diruiwa go tswa kwa ofising ya diphemiti.
phemiti ya thekontle ya leruo ya tota setefikeiti sa Boitekanelo sa Leruo sa tota se se abilweng ke ngaka ya diphologolo kwa nageng e dithoto di tswang kwa go yona.
Ditlhokego tsa thekontle di ka fitlhelwa go tswa kwa Ofising ya Diphemiti kgotsa go tswa mo websaeteng ya Lefapha la Temothuo.
E tsaya malatsi a le mabedi go ya go a le mararo a tiro go dira phemiti fa ngaka ya diphologolo e e rebotse.